На основу Решења о банкротству стечајног судије Привредног суда у Београду бр .5 Ст. 268/2012 од 11.06.2015.год, Решења о банкротству стечајног судије Привредног суда у Лесковцу бр Ст. 32/2012 од 12.07.2013. године, Решења стечајног судије Привредног суда у Београду бр. 5 Ст.268/2012 од 14.09.2016.год., Уговора о заједничкој продаји имовине лоциране у Врању, улица Радничка 14 и у складу са одредбама Закона о стечају (Сл.гл.РС 104/09) и Националним стандардом бр. 5 о начину и поступку уновчавања имовине (Сл.гл.РС бр.13/2010), стечајни управник стечајног дужника

НАВИП ад Београд у стечају, Браће Барух бр.8/4

Оглашава продају

 ПРАВНОГ ЛИЦА НАВИП ВИНАРСТВО ДОО ВРАЊЕ У СТЕЧАЈУ

И НЕПОКРЕТНЕ И ПОКРЕТНЕ ИМОВИНЕ У ВЛАСНИШТВУ НАВИП АД БЕОГРАД У СТЕЧАЈУ

која се налази у Врању, у улици Радничка 14

- Јавним надметањем –

Предмет продаје је:

|  |  |  |  |  |  |
| --- | --- | --- | --- | --- | --- |
| Ред. број  | Н А З И В | Процењена појединачна вредност, у динарима, без пореза: | Депозит у динарима: | Почeтна цена, у динарима: | Продајна документација |
|  | **Пословна целина на локацији Врање, ул.Радничка бр.14** | 149.642.041,00 | 29.928.408,20 |  31.000.000,00  | 60.000,00 |
| **1** | **Правно лице НАВИП-ВИНАРСТВО доо за производњу алкохолних пића у стечају, Врање, ул.Радничка бр.14 (МБ 17115880)** – имовину чине ствари и потраживања | 1.140.000,00 |  |  |  |
| **2** | **Непокретна и покретна имовина у власништву НАВИП АД у стечају Београд (МБ 07461305)** на локацији Врање, ул.Радничка бр.14, на КП 10496 и КП 10497, КО Врање 1, Лист непокретности бр.7095 | 148.502.041,00 |  |  |  |
| 2.1. | Земљиште  | 8.189.300 |  |  |  |
|  | Земљиште на КП 10496 П=91а 08м2  |  |  |  |  |
|  | Земљиште на КП 10497 П=41а 57м2 |  |  |  |  |
| 2.2. | Грађевински објекти (уписани и ванкњижни објекти на КП 10496 и КП 10497) | 89.494.391 |  |  |  |
|  | Зграда прехрамбене индустрије и производње пића „Навип“ (стари и нови производни погон) КП 10496 |  |  |  |  |
|  | Зграда трговине – продавница са анексом КП 10496 бр.зг.2, БП 59 м2 |  |  |  |  |
|  | Зграда техничких услуга – котларница КП 10496 бр.зг.3, НП=51,60 м2 |  |  |  |  |
|  | Зграда прехрамбене индустрије и производње пића - дестилерија КП 10496 бр.зг.4, НП=40,80 м2 |  |  |  |  |
|  | Помоћна зграда – портирница на КП 10496 бр.зг.6, НП=7,90 м2 |  |  |  |  |
|  | Помоћна зграда портирница – колска вага са кућицом КП 10496 бр.зг.7, НП=278 м2 |  |  |  |  |
|  | Надстрешница (усипни кошеви) КП 10496 НП =278 м2 |  |  |  |  |
|  | Гаража КП 10497 бр.зг.1, НП=106 м2 |  |  |  |  |
| 2.3. | Опрема за пријем грожђа, цеђење и транспор у резревоаре ради ферментације; складишни резервоарски простор за смештај сировог и обрађеног вина; опрема за обраду феремнтисаног вина, филтрирање, цеђење, транспорт у резервоаре готовог вина и одвоз до пунилице; опрема за прање флаша, разливање и пуњење вина у стаклене флаше, са уређајима за затварање флаша, облагање са заштитним станилом и лепљење етикета  | 50.818.350 |  |  |  |

Предмет продаје се продаје искључиво као јединствена целина.

Порез на пренос апсолутних права, ПДВ, акцизе и сви други припадајући трошкови падају на терет купца и нису укључени у цену.

Право на учешће у поступку продаје имају сва правна и физичка лица која испуне следеће услове:

1. након добијања профактуре, најкасније дана 16.01.2019. године изврше уплату од 60.000,00 динара ради откупа продајне документације на рачун НАВИП ад Београд у стечају број **205-177845-53**. Профактура се може преузети сваког радног дана до 16.01.2019. године у периоду од 09 до 15 и 30 часова у просторијама стечајног дужника, у Београду, ул.Браће Барух бр.8/4 или путем e-маила vasilj.vasiljevic@gmail.com Рок за откуп продајне документације је 16.01.2019. године.
2. уплате депозит на рачун НАВИП ад Београд у стечају број **205-177845-53.** Рок за уплату депозита је 18.01.2019. године. У случају да се као депозит положи првокласна банкарска гаранција, оригинал исте се ради провере мора доставити стечајном управнику заједно са Обрасцем пријаве, најкасније до 18.01.2019. године до 15 и 30 часова. У случају да на јавном надметању победи купац који је депозит обезбедио банкарском гаранцијом исти мора измирити износ депозита у року од 48 сати од дана јавног надметања, након чега ћему бити враћена гаранција.
3. потпишу Изјаву о губитку права на враћање депозита. Изјава чини саставни део продајне документације.
4. региструју се као учесници на јавном надметању

Након уплате депозита, а најкасније до 21.01.2019. године до 15 и 30 часова, потенцијални купци, ради правовремене евиденције, морају предати образац пријаве за учешће на јавном надметању, стечајном управнику на адреси Београд, ул. Браће Барух бр.8/4.

Детаљне услове продаје сва заинтересована лица могу преузети у просторијама стечајног дужника, у Београду, ул. Браће Барух бр.8/4, или путем е-маила vasilj.vasiljevic@gmail.com сваког радног дана од 09-15 часова, а најкасније до 16.01.2019. године.

Јавно надметање ће се одржати дана 23.01.2019. године у 12 часова у просторијама стечајног дужника НАВИП ад у стечају, у Београду, ул.Браће Барух бр.8/4, у присуству комисије формиране одлуком стечајног управника и уз присуство представника понуђача.

Регистрација учесника почиње 23.01.2019. године у 10 часова, а завршава се у 11 часова и 45 минута.

Регистрација учесника обухвата:

* проверу идентитета подносиоца пријаве који се доказује за правно лице подношењем оригинала или оверене копије извода из АПР-а, за домаће физичко лице достављањем фотокопије личне карте а за страно физичко лице фотокопија пасоша,
* проверу пуномоћја и идентитета пуномоћника, што се доказује предајом оригиналног пуномоћја и давањем личне карте на увид,
* издавање нумерисане картице и
* потпис подносиоца пријаве на листу учесника.

Стечајни управник или лице овлашћено од стране стечајног управника спроводи јавно надметање тако што:

1. Отвара јавно надметање и чита правила надметања,
2. Позива учеснике да истакну понуде на оглашену цену коју су спремни да плате,
3. Одржава ред на јавном надметању,
4. Проглашава купца,
5. Потписује записник.

По спроведеној јавном надметању проглашени Купац ће са стечајним управником НАВИП ВИНАРСТВО доо Врање у стечају закључити Уговор о продаји правног лица, а са стечајним управником НАВИП АД Београд у стечају Уговор о купопродаји непокретне и покретне имовине стечајног дужника у Врању.

Оба уговора се потписују у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника НАВИП АД Београд у стечају.

Проглашени Купац је дужан да уплати преостали износ купопродајне цене у року од 15 дана од дана потписивања купопродајног уговора, с тим што се пун износ купопродајне цене исплаћује на рачун стечајног дужника НАВИП АД Београд у стечају бр. **205-177845-53** код Комерцијалне банке АД Београд.

Након уплате купопродајне цене од стране Купца и по добијању потврде од стране стечајног дужника о извршеној уплати у целости, а по доношењу решења стечајног судије којим се констатује продаја, купац стиче право на укњижбу власништва на непокретностима, а код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита, ако проглашени Купац не потпише записник са јавног надметања или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава следећи најповољнији понуђач.

Имовина се купује у виђеном стању и може се разгледати након откупа продајне документације, сваког радног дана од 09 до 15 и 30 часова, најкасније до 16.01.2019. године уз претходну најаву на телефон 065/525-5183, контакт особа Љубиша Миљковић.

Учесницима који на јавном надметању нису стекли статус купца депозит (гаранција) се враћа у року од 8 дана од дана јавног надметања.

Осталим понуђачима на јавном надметању, депозит (гаранција) се враћа у року од 30 дана од дана јавног надметања.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Овлашћена лица: стечајни управник Васиљ Васиљевић и стечајни управник Бранко Митић.